b'\n_START_ARTICLE_\nSuomijos transportas\n_START_PARAGRAPH_\nSuomijos transportas yra gerai i\xc5\xa1vystytas. 2005 metais, Suomija tur\xc4\x97jo 78 186\xc2\xa0km keli\xc5\xb3, i\xc5\xa1 kuri\xc5\xb3 50 616\xc2\xa0km asfaltuoti. Bendras automagistrali\xc5\xb3 ilgis buvo 653\xc2\xa0km. Pagrindiniai tarptautiniai \xc5\xa1alies vartai yra Helsinkio-Vantos oro uostas, su daugiau nei 13 milijon\xc5\xb3 keleivi\xc5\xb3. Bendras gele\xc5\xbeinkeli\xc5\xb3 ilgis\xc2\xa0\xe2\x80\x93 5 794\xc2\xa0km.\n_START_SECTION_\nKeliai\n_START_PARAGRAPH_\nSuomijos keliai yra populiariausias b\xc5\xabdas keliauti po \xc5\xa1al\xc4\xaf, ypa\xc4\x8d \xc4\xaf nuo\xc5\xa1alesnes kaimo vietoves, kur n\xc4\x97ra gele\xc5\xbeinkeli\xc5\xb3 linij\xc5\xb3. \xc5\xa0alyje yra 78 000\xc2\xa0km keli\xc5\xb3, i\xc5\xa1 kuri\xc5\xb3 dauguma asfaltuoti. Pagrindini\xc5\xb3 keli\xc5\xb3 yra apie 13 000\xc2\xa0km. Tankiausias tinklas yra pietuose. Pirmieji greitkeliai buvo pastatyti XX am\xc5\xbeiaus 7-as de\xc5\xa1imtmet\xc4\xaf. Dabar j\xc5\xb3 yra apie 700\xc2\xa0km._NEWLINE_Did\xc5\xbeiausias greitis greitkeliuose yra 120 km/h vasar\xc4\x85 ir 100 km/h \xc5\xbeiem\xc4\x85. Pagrindiniai keliai da\xc5\xbeniausiai turi grei\xc4\x8dio apribojimus nuo 80 km/h iki 100 km/h. Miestuose, greitis ribojamas nuo 30 km/h iki 60 km/h.\n_START_SECTION_\nGele\xc5\xbeinkeliai\n_START_PARAGRAPH_\n\xc5\xa0alyje yra 5 794\xc2\xa0km gele\xc5\xbeinkeli\xc5\xb3, su 1524\xc2\xa0mm v\xc4\x97\xc5\xbee. Suomijos gele\xc5\xbeinkeli\xc5\xb3 sistema priklauso \xe2\x80\x9eVR Group\xe2\x80\x9c. Gele\xc5\xbeinkeliai aptarnauja visus pagrindinius miestus ir daug kaimo vietovi\xc5\xb3._NEWLINE_Suomijoje taip pat yra greiti Pendolino traukiniai, kurie i\xc5\xa1 Helsinkio aptarnauja Joens\xc5\xab, Kuopij\xc4\x85, Oulu, Tamper\xc4\x99 ir Turku._NEWLINE_Helsinkyje ir jo apylink\xc4\x97se veikia trys miesto gele\xc5\xbeinkeli\xc5\xb3 sistemos: tramvajai, Helsinkio metro ir VR priemiestiniai traukiniai.'